Λίμνη Δύστος

Η λίμνη Δύστος ή του Δύστου είναι λίμνη της Εύβοιας, η οποία βρίσκεται νοτιοανατολικά του Αλιβερίου. Η έκταση της αυξομειώνεται ανάλογα με τις βροχοπτώσεις και κυμαίνεται μεταξύ 1,5 και 4,5 τ.χλμ. και το μέγιστο βάθος της είναι 4 μέτρα και μέσο βάθος το μισό μέτρο. Τα τελευταία χρόνια η λίμνη αποξηραίνεται, λόγω της αλόγιστης άντλησης υδάτων από το γειτονικό εργοστάσιο τσιμέντων της ΑΓΕΤ-ΗΡΑΚΛΗΣ, και τη θέση της παίρνουν χωράφια.Καθημερινή, Ένθετο Επτά Ημέρες  Η Ελλάδα των λιμνών, σελ 30

Η λίμνη υποστηρίζεται πως σχηματίστηκε κατά την αρχαιότητα με το σφράγισμα καταβόθρας που διοχέτευε τα νερά της στον Ευβοϊκό κόλπο.servitoros.gr  Λίμνη Δύστου Το όνομά της απέκτησε από την ομώνυμη αρχαία πόλη που ήταν κτισμένη στις όχθες της. Αρχαιολογικά στοιχεία μαρτυρούν απόπειρα αποξήρανσης της λίμνης από τους κατοίκους της αρχαίας πόλης, τον 4ο αιώνα π.Χ.. Υπήρξαν σχέδια αποξήρανσης της λίμνης και σε νεότερες περιόδους τα οποία αν και δεν υλοποιήθηκαν τελικά, η λίμνη κατέληξε να αποξηραίνεται τα τελευταία χρόνια εξαιτίας κυρίως της υπεράντλησης.

Η λίμνη Δύστος είναι χαρακτηρισμένη Ζώνη Ειδικής Προστασίας καθώς και σημαντική περιοχή για τα πουλιά της Ελλάδας.Ορνιθολογική, Λίμνη Δύστος Είναι υπό ένταξη τα τελευταία 15 χρόνια στο πρόγραμμα Natura 2000, με κωδικό GR 2420008, χωρίς όμως να εγγράφεται στον ειδικό κατάλογο.Φιλότης-βάση δεδομένων για την ελληνική φύση, Λίμνη Δύστος

Σύγχρονοι οικισμοί γύρω από την λίμνη είναι το Πράσινο (δυτικά της λίμνης), η Δύστος (βόρεια) και τα Κόσκινα (ανατολικά).

 Εξωτερικοί σύνδεσμοι 
 Φωτογραφίες τοπίων και πανίδας της λίμνης Δύστος.

 Παραπομπές 

Κατηγορία:Λίμνες της Στερεάς Ελλάδας
Κατηγορία:Δήμος Κύμης - Αλιβερίου